Diari Oficial de la Generalitat Valenciana


Sumari del DOGV 8084, del 14-07-2017 (2017/6087)

RESOLUCIÓ de 3 de juliol de 2017, del president de CulturArts Generalitat, per la qual es concedeixen les beques per al perfeccionament de joves músics de fins a un mes de duració durant l'any 2017 i de fins a un any de duració durant el curs acadèmic 2017-2018.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8084

Data del DOGV
:   14-07-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/6087


Data del document
:   03-07-2017

Organisme emissor
:   Culturarts Generalitat

Tipus de document
:   Resolució

Anàlisi jurídica

 Descriptors 

:   * Culturarts Generalitat
    * ajuda pública

RESOLUCIÓ de 3 de juliol de 2017, del president de CulturArts Generalitat, per la qual es concedeixen les beques per al perfeccionament de joves músics de fins a un mes de duració durant l'any 2017 i de fins a un any de duració durant el curs acadèmic 2017-2018. [2017/6087]  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de la Resolució de 12 d'abril de 2017, del president de CulturArts Generalitat (DOGV 8024, 21.04.2017), de convocatòria de beques per al perfeccionament de joves músics, de fins a un mes de duració durant l'any 2017 i de fins a un any de duració durant el curs acadèmic 2017-2018, i en atenció als següents  
  
Antecedents de fet  
  
Primer. Mitjançant la Resolució de 12 d'abril de 2017, del president de CulturArts Generalitat (DOGV 8024, 21.04.2017, es van convocar beques per al perfeccionament de joves músics, de fins a un mes de duració durant l'any 2017 i de fins a un any de duració durant el curs acadèmic 2017-2018, tenint en compte les bases reguladores aprovades mitjançant l'Ordre 34/2016, de 18 de juliol, de la Conselleria d'Educació, Investigació, Cultura i Esport (DOGV 7833, 21.07.2016), per a la concessió de beques en règim de competència competitiva en les diferents matèries culturals integrades en CulturArts Generalitat.  
  
Segon. De conformitat amb el que estableix l'apartat primer del resolc tercer de la convocatòria, el termini de presentació de sol·licituds era de trenta dies naturals, a comptar del següent al de la publicació de la convocatòria, per la qual cosa va finalitzar el 22 de maig de 2017, i es van presentar 53 sol·licituds individuals de les persones interessades. Totes les sol·licituds de beca formulades, excepte una, es van presentar dins del termini establit, i es van tramitar els expedients incoats de conformitat amb el que estableix l'article 6 de les bases reguladores.  
  
Tercer. En atenció al que disposa l'article 6 epígraf 3.2 de l'Ordre 34/2016, de 18 de juliol, de bases reguladores, la Comissió Tècnica de Valoració nomenada per Acord de 5 de juny del president de CulturArts Generalitat, constituïda a aquest efecte i reunida en sessió els dies 5, 19 i 20 de juny de 2017, ha portat a efecte l'anàlisi de les sol·licituds plantejades, ha realitzat les audicions convocades i les ha valorades d'acord amb els criteris i prioritats establits en l'article 3, epígraf 3, de l'Ordre de bases reguladores, desenvolupats en el resolc cinqué de la resolució de convocatòria i ha emés el corresponent informe i actes.  
  
La proposta motivada de resolució del director general de CulturArts es formula després de la vista dels expedients i l'informe i proposta evacuat per la Comissió Tècnica de Valoració nomenada a aquest efecte, i s'han publicat en la pàgina web de CulturArts Generalitat els resultats de les audicions convocades els dies 19 i 20 de juny, i com que no figuren en el procediment i no s'han tingut en compte altres fets, al·legacions i proves que les adduïdes per les persones interessades, excepte les audicions les actes de qualificació de les quals es van publicar de forma provisional per a general coneixement i efectes, i en atenció al que disposa l'article 6, epígraf 6 i 7, de l'Ordre de bases reguladores.  
  
  
Fonaments de dret  
I. Per a la concessió i pagament de les beques cal ajustar-se al que estableixen la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; les disposicions de caràcter bàsic de la Llei 38/2003, de 17 de novembre, general de subvencions, i el Reial decret 887/2006, de 21 de juliol, pel qual s'aprova el Reglament de desplegament de la dita llei; així com les bases reguladores aprovades mitjançant l'Ordre 34/2016, de 18 de juliol (DOGV 7833, 21.07.2016), i la Resolució de convocatòria de 12 d'abril de 2017, del president de CulturArts Generalitat (DOGV 8024, 21.04.2017).  
II. El Reglament d'organització i funcionament de CulturArts Generalitat, aprovat pel Decret 5/2013, de 4 de gener, i modificat, successivament, pel Decret 141/2014, de 5 de setembre (DOGV 7355, 8.09.14), i el Decret 124/2016, de 30 de setembre (DOGV 7887, 04.10.2016), ambdós del Consell, atribueix a l'ens, en l'article 2.2.l, i entre les seues funcions, la convocatòria i gestió de subvencions, ajudes i incentius de les diferents matèries culturals integrades en CulturArts Generalitat.  
  
D'acord amb el que disposen la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i el Decret 141/2014, de 5 de setembre, del Consell, pel qual es modifica el Reglament d'organització i funcionament de CulturArts Generalitat, el president de CulturArts és l'òrgan competent per a la resolució de la convocatòria de beques. Així s'estableix en l'article 4.2.j, que atribueix la competència de resoldre la concessió dels incentius, ajudes i subvencions al president de l'entitat, que és el titular de la conselleria que ostenta les competències en matèria de cultura.  
  
Per tot això, en virtut dels antecedents de fet i fonaments de dret que han quedat exposats, vistes les actes, i la proposta evacuada per la Comissió Tècnica de Valoració, així com els preceptes legals i reglamentaris citats i la resta de pertinent aplicació, en l'exercici de les competències que tinc atribuïdes, vista la proposta que amb caràcter de definitiva, i de conformitat amb allò que disposa l'article 6, epígrafs 6 i 7, de les bases reguladores, eleva el director general de CulturArts Generalitat, resolc:  
  
Primer  
Concedir ajuda a les sol·licituds presentades per als programes de treball de perfeccionament d'estudis de joves músics i per un import, en conjunt, en la modalitat A de 2.200 ?, i de 124.800 ?, en la modalitat B, que s'indiquen a continuació:  
  
  
L'import global màxim d'aquestes ajudes és de 127.000 - i es financen a càrrec de la línia de subvenció S6428000 «Beques de formació i perfeccionament de música i cant», de la secció 09, entitat 00305, capítol IV, del pressupost de CulturArts Generalitat per a 2017.  
  
  
Segon  
Denegar l'ajuda a les sol·licituds presentades per als programes de treball i pels motius que s'especifiquen:  
  
Motius pels quals es denega l'ajuda:  
A. Haver sol·licitat la realització d'estudis de grau o postgrau (màster/doctorat) a Espanya amb crèdits ECTS o en països de l'espai europeu d'Educació Superior, dins del Pla Bolonya, homologables a Espanya a través del sistema de crèdits ECTS (European Credit Transfer System), circumstància expressament exclosa en l'article 2, epígraf 2.3, de l'Ordre de bases reguladores (DOCV 7833, 21.07.2016).  
  
B. No haver realitzat l'audició, a la qual va ser convocat per acord de la Comissió Tècnica de Valoració, de conformitat amb el que preveuen l'article 3 epígraf 3.2 de l'Ordre de bases reguladores (DOCV 7833, 21.07.2016), i el resolc cinqué de la resolució de convocatòria i, per tant, no haver obtingut la puntuació mínima exigida establida en l'article 3, in fine, de l'Ordre de bases reguladores (DOGV 7833, 21.07.2016), d'acord amb els criteris i barem de l'article citat, per a ser inclòs en la proposta de l'òrgan instructor.  
C. No haver obtingut la puntuació mínima per modalitat exigida d'acord amb els criteris i el barem de l'article 3, de l'Ordre de bases reguladores (DOGV 7833, 21.07.2016), per a ser inclòs en la proposta de l'òrgan instructor prevista en l'article 6, epígraf 6, de l'Ordre de bases reguladores (DOGV 7833, 21.07.2016).  
D. Haver presentat la sol·licitud fora de termini establit en el resolc tercer, epígraf 1, de la resolució de convocatòria.  
  
Tercer  
El pagament d'aquestes ajudes queda condicionat al compliment de les obligacions assenyalades en el resolc seté de la resolució de convocatòria, i a la justificació per part del beneficiari d'acord amb allò que s'assenyala en el resolc huité de la mateixa resolució. La falta de justificació en els terminis previstos determinarà la pèrdua del dret al cobrament de la subvenció.  
  
De conformitat amb el que estableixen la normativa d'aplicació del procediment administratiu comú, i els articles 10, 14, 46 de la Llei 29/1998, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar potestativament un recurs de reposició o bé cabrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del president de CulturArts Generalitat, en qualitat d'òrgan competent per a concedir les ajudes en el termini d'un mes a comptar des de l'endemà de la seua publicació.  
b) El recurs contenciós administratiu haurà de plantejar-se davant dels jutjats contenciosos administratius de València en el termini de dos mesos a comptar des de l'endemà de la seua publicació.  
  
València, 3 de juliol de 2017. El president de CulturArts Generalitat: Vicent Marzà Ibáñez.